《赵北口》
清代·宋茂初

山势东来奔万马，山行十日无完裤。生愁乱石摧车轮，忽现汀完意潇洒。

晴波一碧杳无际，燕赵中间大如砺。晚风斜掠涣鳞生，织成万顷靴纹细。

长桥卧水垂虹霓，桥畔帆樯雁行列。人语喧阗杂乱鸦，镫火黄昏照残雪。

我家三十六湖滨，惯向烟波采白蘋。尊前共羡双鱼美，忽忆淮南二月春。

作者简介：宋茂初，字实甫，高邮人。乾隆甲寅举人，官宿州学正。有《碧虚斋吟草》。